《立夏日，赋得未到晓钟犹是春，有感三首 其二》
清代·周馨桂

昔日豪情慕古风，迩来涂抹作痴聋。晴窗墨沈乌丝上，夜火吟怀兔颖中。

三径草生踪欲绝，一身萍寄梦真空。年年最易韶光老，搔首青天恨不穷。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。